BWG เซ็น MOU รับกำจัดขยะมือถือหวังลดปัญหามลพิษสิ่งแวดล้อม
BWG เซ็น MOU รับกำจัดขยะมือถือและแบตเก่า ในโครงการ “คืนมือถือเก่า สร้างบุญ สร้างชาติ” เพื่อให้ไม่ส่งผลกระทบต่อประเทศชาติและสิ่งแวดล้อม
16 ก.พ. 2560


นางสาวกมลา เหลืองวิริยะ รองกรรมการฝ่ายบริหาร บริษัท เบตเตอร์ เวิลด์ กรีน จำกัด (มหาชน) หรือ BWG ผู้ประกอบธุรกิจกำจัดกากอุตสาหกรรมอย่างครบวงจรรายเดียวในประเทศไทย รับมอบสัญลักษณ์เข้าร่วมโครงการ “คืนมือถือเก่า สร้างบุญ สร้างชาติ” ร่วมกับภาครัฐ จากพลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ภายหลังร่วมลงนามในบันทึกข้อตกลงความร่วมมือคืนมือถือเก่า สร้างบุญ สร้างชาติ ร่วมกับภาครัฐโดยกรมควบคุมมลพิษ กระทรวงทรัพยากรธรรมชาติและสิ่งแวดล้อม และผู้ประกอบการในธุรกิจโทรคมนาคม เพื่อร่วมกันบริหารจัดการกากอุตสาหกรรมซากสินค้าอิเล็กทรอนิกส์ประเภทแบตเตอรี่และโทรศัพท์เคลื่อนที่เก่าไม่ใช้แล้วด้วยกระบวนการที่ถูกต้อง เพื่อให้ไม่ส่งผลกระทบต่อประเทศชาติและสิ่งแวดล้อม เมื่อเร็วๆ นี้